cyanic-selkie/wikianc huggingface dataset:
Lipskio alaus ir spirito gamykla
Istorija
1935 m. rudenį Šopeno alaus darymo akcinės bendrovės (vėliau tapusios „Vilniaus tauru“) pirmininkas Taubas ir įmonės direktorius Rozentalis, pasinaudoję ekonominiais I. E. Lipskio firmos sunkumais, privertė jį uždaryti savo alaus bravorą, prižadėję išmokėti kompensaciją. Tokiu būdu 4-to XX a. dešimtmečio pabaigoje Šopeno alaus darykla liko vienintelė alaus gamybos įmonė Vilniaus mieste. Tarybiniais metais Lipskio gamyklos vietoje buvo įkurta Vilniaus elektros skaitiklių gamykla.
Jagudis
Jagudis – ežeras Lietuvoje, Elektrėnų savivaldybėje, 5 km į pietryčius nuo Elektrėnų. Ežero ilgis iš pietvakarių į šiaurės rytus – 0,31 km, plotis – iki 0,13 km. Altitudė 129,4 m. Šiaurinis krantas aukštas, pietvakarinis žemas ir pelkėtas. Ežerą supa Šarkinės miškas, o į vakarus įsikūrusi Geibonių kolektyvinių sodų bendrija. Pietvakariuose išteka upeliukas link S-8 upelio (Elektrėnų marių intakas).
Kaimanžuvės
Kaimanžuvės (Lepisosteiformes) – kaulinių žuvų būrys. Šių žuvų skeletas visai sukaulėjęs. Uodega nežymiai heterocerkinė. Plaukimo pūslė jungiasi su priekine žarna iš viršaus. Šis hidrostatinis organas turi raukšlėtą paviršių, todėl, vandeniui sušilus, dar naudojamas papildomai kvėpuoti atmosferos oru.
Būryje yra viena kaimanžuvinių (Lepisosteidae) šeima, 2 gentys, 7 rūšys.
Bėgimo takelis (treniruoklis)
Bėgimo takelis-treniruoklis – treniruoklis su įmontuotu judančiu takeliu, ant kurio galima žingsniuoti arba bėgti.
Užsiėmimai ant bėgimo takelių yra laikomi vienu efektyviausiu riebalų deginimo būdų, nes jį naudojant pagreitinama medžiagų apykaita, deginamos kalorijos, mažinamas svoris, stiprinamas organizmas. Jie tinka stiprinti širdžiai, kraujagyslių ir kvėpavimo sistemoms.
Yra du bėgimo takelių tipai: mechaniniai ir elektriniai. Mechaninių takelių dangą priverčia judėti pats sportininkas, tokiems treniruokliams nereikalinga elektros energija.
Bėgimo takelio lygis priklauso nuo variklio galingumo, bėgimo dangos pločio, maksimalaus bėgiko, kurį takelis atlaikys, svorio bei amortizacijos. Amortizacija sumažina smūginę apkrovą, kenkiančią stuburui ir sąnariams.
Bėgimo takelio treniruoklio ekrane galima stebėti duomenis apie greitį, "nubėgtą" nuotolį, žingsnių skaičių, savo pulsą ir kt.
Ergomètre
Šunobeliniai
Šunobeliniai, arba šaltekšniniai (Rhamnaceae) – magnolijūnų (Magnoliophyta) šeima, kuriai priklauso dažnai spygliuoti nedideli medžiai. Lapai ištisiniai, jų pažastyse yra smulkūs žalsvi žiedai. Žiedai sukrauti raceminiuose arba ciminiuose žiedynuose. Vaisius – kaulavaisis, uoga arba sausasis.
Skirstymas
Šeimoje 50 genčių ir apie 900 rūšių, paplitusių visame pasaulyje, daugiausia tropinėje ir subtropinėje zonose.
Lietuvoje auga šių genčių augalai:
Kai kurios kitos gentys:
Mauražuvinės
Mauražuvinės (Phractolaemidae) – arkliagalvių (Gonorynchiformes) būrio kaulinių žuvų šeima, kurioje yra 1 gentis ir 1 rūšis – afrikinė mauražuvė (Phractolaemus ansorgii). Tai nedidelės gėlavandenės žuvys, paplitusios tik centrinės Afrikos vakarinėje dalyje.
Dlugie Gžimkai
Dlugie Gžimkai  – kaimas Lenkijos rytuose, Ceranuvo valsčiuje, Palenkės Sokoluvo apskrityje, Mazovijos vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Antkaulis
Antkaulis – kaulo paviršių dengiantis jungiamojo audinio sluoksnis, nedengia tik sąnarinių kremzlių. Yra dviejų rūšių:
Dengia kaulą iš išorės, jį sudaro glaudusis netaisyklingas kolageninis jungiamasis audinys. Išorinį antkaulį sudaro du sluoksniai – skaidulinis išorinis ir vidinis, formuojantis kaulą. Skaidulinį sluoksnį sudaro storos kolageninės skaidulos, kurios žvaigždiškai perveria išorines žiedines kaulinio audinio plokšteles ir tvirtai pritirtina antkaulį prie kaulo. Vidinis sluoksnis turi daugiau ląstelių, daugiausia – osteogeninių, kurios gali daugintis mitoziškai ir diferencijuotis į osteoblastus.
Labai plonas puraus kolageninio jungiamojo audinio sluoksnis, išklojantis diafizės kaulų čiulpų ertmę bei visas akytosios kaulinės medžiagos ertmes, ilgųjų kaulų centrinius kanalus ir nutįsta į kaulų čiulpų jungiamojo audinio griaučius. Vidinis antkaulis yra daug plonesnis už išorinį, jo paviršius padengtas osteogeninėmis ląstelėmis.
Papilių šv. Vincento Ferero koplyčia
miniatiūra|250px|right|Šalia koplyčios – mauzoliejinė koplytėlė
''' Papilių šv. Vincento Ferero koplyčia''' – koplyčia, veikianti Papilių kaime, Anykščių rajone. Įsikūrusi senosiose kaimo kapinėse, už 50 m į vakarus nuo Pelyšos (Viešintos intako) kairiojo kranto, prie kelio. Priklauso Surdegio Švč. Mergelės Marijos Ėmimo į dangų parapijai. Joje vyksta pamaldos, kasmet rugsėjo 8 d. rengiami metiniai Švč. Mergelės Marijos Gimimo atlaidai (Žolynėlė).
2017 m. koplyčia įrašyta į LR Kultūros vertybių registrą. Ji yra regioninis architektūros ir sakralinis paminklas. Priklauso kapinių kompleksui (kartu su šalia stovinčiu mauzoliejumi ir kapinių tvora su vartais).
Koplyčią supa veikiančios kapinės, laikomos seniausiomis ir turtingiausiomis Surdegio parapijoje. Šv. Vincento Ferero titulo koplyčia yra medinė, 20 m ilgio ir 8 m pločio, o prie vartų – Kolyškų (Kołłyszko) mūrinė mauzoliejinė koplytėlė. Koplyčioje yra trys altoriai, kaip manoma, ne vietinės kilmės – atvežti iš kitų religinių pastatų, kaip ir Kryžiaus kelio stotys, perkeltos iš senosios Šimonių bažnyčios (Kupiškio raj.).
Istorija
Medinę koplyčią 1763 m. pastatė dvarininkas Fortunatas Bilevičius, po gaisro ji atstatyta 1818 m., keliskart remontuota ir atnaujinta. Buvo įrengta klebonija. Mūrinė mauzoliejinė koplyčia pastatyta 1845 m. Ukmergės apskrities dvarininkų Jono Duraso ir jo žmonos Otilijos Bilevičiūtės-Durasienės palaikams.
1819–1820 m. kelis mėnesius Papiliuose kaip Subačiaus parapijos filijoje tarnavo kunigas ir poetas Antanas Strazdas, kartu ėjęs ir Pelyšų II dvaro privataus kapeliono pareigas.
Guy Sebastian
Guy Theodore Sebastian (g. 1981 m. spalio 26 d. Klange, Selangore, Malaizijoje) – iš Malaizijos kilęs Australijos dainininkas bei dainų autorius, išgarsėjęs 2003 metais, kuomet laimėjo Australijos „Idol“ televizijos konkursą. 2010–2012 metais Guy buvo australų projekto „X-Factor“ vienas teisėjų. Iki šiol atlikėjas išleido aštuonis albumus, iš kurių net septyni tapo platininiais, o du užėmė pirmą vietą šalies perkamiausių albumų sąraše. Iš viso Sebastian yra pardavęs 3,7 mln. singlų bei albumų ir yra sėkmingiausias visų laikų Australijos „Idol“ dalyvis.
Atlikėjas yra dainavęs tokiems žinomiems žmonėms kaip Oprah Winfrey, Jungtinės Karalystės Karalienei Elžbietai II, taip pat popiežiui Benediktui XVI.
Masato Morišige
(g. 1987 m. gegužės 21 d.) – japonų futbolininkas, rungtyniavęs Japonijos rinktinėje.
Nacionalinėje komandoje žaidė 2013–2016 m., su ja dalyvavo 2014 m. pasaulio futbolo čempionate.
Vaclovas Bernotėnas
Vaclovas Bernotėnas (1917 m. spalio 11 d. Revelyje, dabar Talinas – 1978 m. gruodžio 27 d. Vilniuje) – 16-osios Lietuviškosios divizijos karininkas, kapitonas, Sovietų Sąjungos didvyris.
Biografija
Gimė ir užaugo darbininko šeimoje. VDU Teisės fakultete baigė 3 kursus, 1940 m. baigė Kauno karo mokyklą. Iki 1940 m. tarnavo Lietuvos kariuomenėje. Prasidėjus sovietinei okupacijai, 1940–1941 m. Marijampolės apskrities liaudies tardytojas. Nuo 1942 m. pavasario – Raudonojoje armijoje. Tarnavo 16-ojoje Lietuviškojoje divizijoje, leitenantas.
1943 m. birželio 25 d. pasižymėjo Kursko mūšyje – kaip 156-ojo šaulių pulko pėsčiųjų žvalgų būrio vadas (tuo metu Lietuviškoji divizija priklausė Centrinio fronto 48-ajai armijai) su grupe žvalgų žvalgyboje įsiveržė į vokiečių apkasus ir paėmė 2 belaisvius. Vėlesnėse kautynėse buvo sužeistas. 7 paras be maisto ir vandens sėlino pas savuosius, kol pasiekė savo pulko pozicijas. Už narsą ir didvyriškumą mūšiuose su vokiečių kariuomene 1944 m. birželio 4 d. nutarimu suteiktas Sovietų Sąjungos didvyrio vardas, apdovanotas Lenino ordinu ir Aukso žvaigždės medaliu (Nr. 3662).
Po karo kapitonas paleistas į atsargą. Gyveno Vilniuje. Dirbo Lietuvos respublikinėje bibliotekoje (dab. Lietuvos nacionalinė Martyno Mažvydo biblioteka), nuo 1964 m. retų spaudinių skyriaus vedėjas. Apdovanotas Lenino, Tėvynės karo 2-ojo laipsnio, Garbės ženklo ordinais, medaliais. 1967 m. LSSR nusipelnęs kultūros švietimo darbuotojas. Palaidotas Vilniuje, Antakalnio kapinėse. Sovietmečiu V. Bernotėno garbei buvo pavadintos gatvės Zarasuose, Kupiškyje ir Radviliškyje.
Yatzy
thumb|300px|Žaidimo kauliukai ir taškų skaičiavimo lentelė Yatzy (angl. Yathzee, vok. Kniffel) – tai populiarus kauliukų žaidimas. Žaidimo tikslas – surinkti kuo daugiau taškų metant penkis kauliukus ir sudarinėjant iš jų įvairias kombinacijas. Vieno ėjimo metu kauliukus galima mesti tris kartus ir pasirinkti geriausią iš keliolikos galimų taškų kombinacijų. Žaidimo metu būna tiek ciklų, kiek yra galimų taškų kombinacijų, kurių metu žaidėjas renkasi, kuri kauliukų taškų kombinacija bus geriausia jo ėjimo metu. Kai viena kombinacija panaudojama, antrą kartą žaidime jos naudoti negalima.
Taškų kombinacijų vertė gali varijuoti. Kai kurių kombinacijų vertė yra fiksuota, kitų vertė priklauso nuo išmestų kauliukų sumos. Yatzy taškų kombinacija – tai penki vienodi kauliukai, kai išmetus visi kauliukai rodo vienodus skaičius (pvz., penki vienetai, penki dvejetai ir taip toliau). Už Yatzy skiriama daugiausiai taškų žaidime – 50 (neskaičiuojant kelių Yatzy vieno žaidimo metu).
Žaidimo taisyklės
Yatzy taškų skaičiavimo lentelė susideda iš trylikos eilučių, tiek kiek yra galimų kombinacijų, atskirtų į dvi dalis: viršutinį ir apatinį skyrius. Taip pat būna eilutės sumoms ir premijoms surašyti.
Viršutinis skyrius
Viršutinio skyriaus eilutėse surašomi taškai už vienodus kauliukų metimus nuo vieneto iki šešeto. Viso yra šešios viršutinės eilutės ir viena skirta premijai įrašyti. Pavyzdžiui, jei žaidėjas išmetė tris „dvejetus“, bus įrašyti 6 taškai į dvejetų eilutę. Jei viršutinio skyriaus eilučių taškų suma yra 63 ir daugiau, žaidėjas gauna 35 taškų premiją, kurią įrašo į atskirą eilutę. Norint surinkti 63 taškus, reikia kiekvieno skaičiaus (nuo vieneto iki šešeto) surinkti po tris – tris vienetus, tris dvejetus, tris trejetus ir taip toliau. Lengviausias būdas gauti premiją – surinkti aukščiausių skaičių (penkių, šešių) po keturis ar penkis, išnaudojant Yatzee kombinaciją, o mažesniems skaičiams skiriant net ir „0“.
Apatinis skyrius
Apatinio skyriaus eilutėse taškų kombinacijos pavadintos panašiai kaip pokeryje ir už jas duodamas tam tikras taškų skaičius. Čia yra septynios galimos kombinacijos. Tam tikros kauliukų metimo kombinacijos gali tikti kelioms taškų kombinacijoms, pavyzdžiui, kombinacija „Namas“, gali tikti ir „Namas“, „Trys vienodi“, „Šansas“ kategorijoms.
Žaidimo eiga
Žaidėjas, kiekvieno savo ėjimo metu gali tris kartus mesti penkis kauliukus. Po pirmo ar antro metimo gali permesti tik tam tikrus kauliukus, kad surinktų geresnę kombinaciją. Po trečio metimo turi pasirinkti kažkurią vieną kombinaciją ir užrašyti už ją gautus taškus, konkrečioje kombinacijos eilutėje (pasirinkti kombinaciją gali ir po pirmo ar antro kauliukų metimo, nebūtina mesti visus tris kartus). Jei iškritusi kauliukų kombinacija netinka nei vienai nepanaudotai kombinacijos eilutei, žaidėjas turi įrašti į bet kurios nepanaudotos kombinacijos eilutę „0“. Kiekvieno žaidėjo taškai yra skaičiuojami susumuojant visas trylika eilučių. Kai visi žaidėjai užpildo visas eilutes, suskaičiuojama kiek taškų surinkta ir daugiausia surinkęs žaidėjas laimi žaidimą.
Yatzy ir premijos
Kombinacija Yatzy būna tada, kai žaidėjo ėjimo metu iškrenta visi vienodi kauliukai – visi vienetai, visi dvejetai ir taip toliau. Šią kombinaciją sunkiausia surinkti žaidime ir už ją duodama 50 taškų. Pirmąjį Yatzy reikia rašyti į jam skirtą eilutę lentelės apatiniame skyriuje. Jei žaidėjas išmeta to paties žaidimo metu dar vieną ar daugiau Yatzy kombinacijų, tai jis gauna ne tik premijos taškus, bet ir premijos žetonus, kurie priklauso kiekvienam papildomam Yatzy, kurį tas žaidėjas išmeta. Už papildomus Yatzy duodama 100 taškų už kiekvieną. Premijiniai žetonai gaunami už pakartotinius Yatzy tik tuo atveju, jei pirmoji Yatzy kombinacija buvo užrašyta į Yatzy kombinacijos eilutę lentelėje. Premijiniai žetonai sužymimi atskirai už kiekvieną papildomą Yatzy. Papildomos Yatzy galima įrašyti į bet kurią eilutę, laikantis džiokerio taisyklės. Įrašius papildomą Yatzy į bet kurią eilutę, gaunama tiek taškų, kiek maksimaliai galima gauti šioje eilutėje. Džokerio taisyklė skelbia, kad išmetus papildomą Yatzy pirmiausia reikia užpildyti atitinkamo skaičiaus eilutę viršutiniame skyriuje ir tik tada, kai ji užpildyta, papildoma Yatzy galima įrašyti į bet kurią apatinio skyriaus eilutę. Pavyzdžiui, jei žaidėjas išmeta penkis trejetus (trijų Yatzy), žaidėjas šią kombinaciją apatinėje sekcijoje gali naudoti tik tuo atveju, kai viršutinėje sekcijoje trejetų eilutė jau užpildyta. Kitaip, jis privalo ten įrašyti skaičių 15 (už penkis trejetus). Jei Yazty kombinacija iškrenta, kai lentelėje jos eilutėje įrašytas skaičius 0, papildomas Yazty priedas neduodamas, tačiau laukinės kortos taisyklė aprašyta aukščiau galioja.
Yazty galima žaisti ir vienam, siekiant surinkti maksimalią galimų taškų sumą 375.
Švediškas skaičiavimo variantas
Švediškos žaidimo taisyklės skiriasi kombinacijų skaičiumi ir taisykles sumuojant rezultatus. Švediškas skaičiavimo būdas taikomas Skandinavijoje ir Suomijoje leidžiamuose žaidimuose.
Šiame variante didžiausias taškų skaičius yra 374, panašiai kaip ir standartinių taisyklių atveju 375 atėmus Yatzy premijas.
Naras (kupranugaris)
Naras – dvikuprio (Camelus bactrianus) ir vienkuprio (Camelus dromedarius) kupranugarių hibridas.
Pavadinimai
Kupranugarių hibridus skirtingose šalyse vadina skirtingai, pvz.: turkoman, tulu, bukht, nar, iner, iver, majen, bertuar.
Paplitimas
Kupranugarių hibridai naudojami daugiausia tokiose šalyse, kaip Rusija, Iranas, Afganistanas, Turkija, taip pat – Saudo Arabija, Turkmėnija, Kazachstanas.
Biologija
Pirmieji hibridai (žymimi F1) Camelus bactrianus × Camelus dromedarius paprastai turi vieną didelę kuprą, kartais šiek tiek dvigubą. Jie stambesni už savo tėvus (heterozė), jų aukštis per pečius siekia 230 cm, masė – iki 1000 kg. Šie kupranugariai pasižymi itin didele jėga, tinka tokiems darbams kaip arimas ir krovinių gabenimas. Būdas paprastai paklusnus ir ramus. Vaisingi.
F1 individai gali būti kryžminami su tėvinėmis formomis, pvz.:
Gondvana
thumb|right|240px|Pangėja suskilo į du superkontinentus, [[Laurazija|Lauraziją ir Gondvaną]]
Brandon Flowers
Brandon Flowers (g. 1981 m. birželio 21 d.) – JAV roko grupės „The Killers“ vokalistas ir klavišininkas, paraleliai vystantis ir solinę karjerą. 2010 m. išleido debiutinį albumą „Flamingo“, 2015 m. – „The Desired Effect“. Kartu su grupės albumais 6 kartus pasiekė Jungtinės Karalystės albumų topo 1-ą vietą.
Gondvana
Gondvana – superkontinentas, kurį sudarė dabartiniai Afrikos, Australijos, Antarktidos, Pietų Amerikos kontinentai ir Indijos subkontinentas.
Gondvana susidarė maždaug prieš 750–530 mln. metų ir ilgą laiką buvo netoli pietų ašigalio. Po staigaus judėjimo į šiaurę karbono periode susijungė su Šiaurės Amerikos-Baltikos kontinentu sudarydama kitą superkontinentą Pangėją. Juros periode Pangėja skilo į tą pačią Gondvaną ir Laurazijos superkontinentus. Dar po 30 mln. metų pati Gondvana pradėjo skilti į šiuolaikinius kontinentus: Afriką, Pietų Ameriką ir Australiją.
Brandon Flowers
Biografija
2005 m. rugpjūčio 5 d. Brandonas vedė savo ilgametę draugę Tana Brooke Mundkowsky uždaroje ceremonijoje Havajuose. Flowersas sutiko savo būsimą žmoną Las Vegase „Urban Outfitters“ parduotuvėje, kur ji dirbo. Dabar Tana yra pradinės mokyklos mokytoja. Su Brandonu augina 3 sūnus – Ammoną (g. 2007 liepos 14 d.), Gunnerį (g. 2009 birželio 28 d.) ir Henry (g. 2011 m. kovo 9 d.).
Savo įkvėpėjais dainininkas įvardina The Beatles, David Bowie, The Cars, Morrissey, U2, Depeche Mode (jų albumą „Songs of Faith and Devotion“ vadina „gyvenimą pakeitusiu albumu“) ir Pet Shop Boys. Su pastaraisiais jis kartu dainavo jų dainų popuri per 2009 m. BRIT apdovanojimus ir vėliau įteikė jiems prizą kategorijoje „Už svarų indėlį į muziką“. B. Flowerso pasisakymą apie šią grupę galima išvysti ir 2006 m. „Pet Shop Boys“ dokumentiniame filme „A Life in Pop“. Pastarieji remiksavo The Killers kūrinį „Read My Mind“ (2007), taip pat kartu su jais ir Elton John įrašė kalėdinį singlą „Joseph, Better You Than Me“ (2008).
Solinė karjera
thumb|left|200px| Brandon Flowers 2010 m. albumo „[[Flamingo“ reklaminėje fotosesijoje.]] 2010 m. gegužės mėn. B. Flowers pranešė pradedantis solinę karjerą, bet paneigė gandus, kad šitai reiškia, jog jis palieka savo grupę „The Killers“. Debiutinis B. Flowerso singlas „Crossfire“, kurio vaizdo klipe suvaidino Holivudo aktorė, „Oskaro“ laureatė Charlize Theron, pasirodė birželio mėn. Debiutinis albumas „Flamingo“ išleistas 2010 m. rugsėjo 3 d. ir debiutavo iškart 1-oje Jungtinės Karalystės albumų topo vietoje. Flowers surengė ir albumą reklamuojantį turą „Flamingo Road Tour“ po Šiaurės Ameriką ir Europą. Jis vyko 2010 m. rugpjūčio-gruodžio mėn. Tuomet dainininkas pranešė ketinantis kelis mėnesius praleisti namuose su besilaukiančia žmona bei 2013 m. pavasarį gimusiu trečiuoju jų sūnumi. Vėliau tais metais Flowers pratęsė turą ir surengė dar 18 pasirodymų Š. Amerikoje bei Europoje.
Dainininkas, pastebėjęs, kad be savo grupės narių scenoje jaučiasi gan keistai, išsireiškė, kad sprendimas pradėti solinę karjerą yra tolygus “The Killers” išdavystei. Solinę karjerą jis prilygino svetimoteriavimui, tarsi būtų neištikimas savo žmonai.
2014 m. rugpjūtį, antrosios „The Killers“ karjeros pertraukos metu, pasibaigus daugiau nei 2 metus trukusiam pasauliniam koncertiniam turui, B. Flowers pranešė su prodiuseriu Ariel Rechtshaid besidarbuojąs prie naujų dainų. 2015 m. gegužės 18 d. išleistas antrasis jo solinis albumas „The Desired Effect“, kurį pristatė singlas „Can’t Deny My Love“, o jo vaizdo klipe nusifilmavo Holivudo aktorė Ewan Rachel Wood. Albumas įtakotas 9-ojo dešimt. muzikos, o prie jo kūrimo prisidėjo ir garsus to dešimtmečio atlikėjas Bruce Hornsby. Dainoje „I Can Change“ panaudotas grupės Bronski Beat 1984-ųjų hito „Smalltown Boy“ semplas, taip pat joje vieną eilutę įdainavo ir kitas garsus 9-ojo dešimtmečio muzikos atstovas – Neil Tennant iš „Pet Shop Boys“. Albumą labai palankiai įvertino kritikai, pavadinę „vienu iš geriausių ir įdomiausių pastarojo penkmečio pop albumų“. Jis tapo ir radijo stoties „BBC Radio 2“ savaitės albumu, iš kurio kiekvieną dieną buvo grojami skirtingi kūriniai. „The Desired Effect“ tapo dar vienu B. Flowerso darbu, debiutavusiu 1-oje Jungtinės Karalystės albumų topo vietoje.
Reklamuodamas albumą, dainininkas pasirodė amerikiečių laidose „The Tonight Show Starring Jimmy Fallon“, „Jimmy Kimmel Live!“, „The Late Late Show with James Corden“, britų „The Graham Norton Show“ ir kt. 2015 m. gegužę jis rengs koncertinį turą po Jungtinę Karalystę, o liepos-spalio mėn. – po Š. Ameriką, pasirodydamas ir muzikos festivaliuose, trijuose iš kurių – kartu su „The Killers“. Turo pradžioje Londono „O2 Academy Brixton“ įvykusiame koncerte Flowers atliko dvi dainas kartu su garsios britų grupės „The Pretenders“ vokaliste Chrissie Hynde, o Mančesterio „Manchester Academy“ – su „New Order“ vokalistu Bernard Sumner.
Nepaisant sėkmingos solinės karjeros, B. Flowers teigia, jog jis mieliau ir toliau kurtų bei koncertuotų vien su savo grupės nariais.
Kontroversijos
B. Flowers yra mormonas, o mormonų bažnyčia draudžia vartoti alkoholį, tabaką, narkotikus, kavą ir kitokias priklausomybę sukeliančias medžiagas. Praeityje dainininkas rūkė ir gėrė alkoholį, bet 2005 m. rugpjūtį, duodamas interviu žurnalui „Rolling Stone“, paminėjo, kad mėgina mesti žalingus įpročius. 2006-ųjų lapkritį B. Flowers metė rūkyti, naudodamas vokiečių gydytojo išrašytą ramunėlių mišinį, o 2007 m. – gerti ir tikina daugiau niekada prie to nebegrįšiąs. Mėgstamiausias dainininko gėrimas – „Coca-Cola“, kurią jis geria kiekvieną rytą.
Brandonas pagarsėjo, pakurstęs nesantaiką tarp „The Killers“ ir tokių grupių kaip „The Bravery“, „Fall Out Boy“ ir „Panic! at the Disco“, pabrėždamas, kad „emo muzika yra pavojinga“. Tačiau 2006-ųjų liepą jis atsiprašė šių grupių, sakydamas: „Norėčiau atsiimti savo žodžius. Šie žmonės daro tai, ką nori – kaip ir aš. Iš tiesų aš geras žmogus ir myliu žmones. Tiesiog užsispyręs ir kartais pavydus. Tai nėra savybės, kuriomis didžiuojuosi.“ Sam Endicott („The Bravery“) ir Pete Wentz („Fall Out Boy“) priėmė atsiprašymą telefonu. Dėl kritiškų pastabų „Panic! at the Disco“ Flowers sakė: „Net nežinau, kokia jų muzika ir ar ji man patiktų… Tai mane privertė jaustis dar prasčiau, galvojant, kad jie galėjo būti mūsų gerbėjais, o aš įžeidžiau jų jausmus. Tai – kvaila.“
Flowers taip pat kritikavo „Green Day“ DVD „Bullet In A Bible“, kad grupė spekuliuoja anti–amerikonizmu Did. Britanijoje (šiame DVD nufilmuotas 2005 m. Milton Keynes (Anglija) vykęs stambiausias „Green Day“ koncertas, kuriame apsilankiusi apie 130 tūkst. žiūrovų minia dainuoja kartu grupės politinės roko operos albumo „American Idiot“ kūrinius). Tačiau 2013 m. birželio mėn. 22 d. Londono Vemblio stadione įvykusiame koncerte Flowers atsiprašė „Green Day“ specialiai sukurtos dainos „Wembley Song“ eilute: „…Green Day, apie kuriuos kažkada prišnekėjau nesąmonių – bet tai buvau senasis aš“.
Kiti faktai
Kanadiečių-amerikiečių dainininkas Rufus Wainwright parašė dainą apie B. Flowersą „Tulsa“, kuris įėjo į 5-ąjį albumą „Release the Stars“. Šį kūrinį įkvėpė Wainwrighto susitikimas su Flowersu bare Tulsoje (Oklahoma, JAV).
Elton John, rengęs dienraščio „The Independent“ specialiai pasaulinei AIDS dienai skirtą numerį, įtraukė Flowersą į savo didžiausių herojų 5-uką.
„U2“ vokalistas Bono, duodamas interviu dienraščiui „The Globe and Mail“, gyrė B. Flowerso balsą: “Mums reikia, kad jį grotų radijoje… Tai bent balsas!”
Diskografija
Taip pat žiūrėti: The Killers diskografija
Apdovanojimai
thumb|right|200px|Brandon Flowers – 2006 m. rugpjūčio 26 d. „[[The Killers“ koncerto metu „Empire Ballroom“ Las Vegase, JAV.]] Be „The Killers“, B. Flowers yra laimėjęs ir asmeninių apdovanojimų.
2011 m. B. Flowers pateko į žurnalo „Esquire“ sąrašą „50 pačių stilingiausių muzikantų per pastaruosius 50 metų“. 2012 m. jis alternatyvaus radijo „Xfm“ „Visų laikų geriausių grupių lyderių“ tope buvo išrinktas į 6-ą vietą.
Beginklė dirsė
Beginklė dirsė (Bromus inermis) – miglinių (Poaceae) šeimos daugiametis, pašarinis augalas.
Aukštis iki 150 cm. Savaime auga laukuose, pakelėse, pakrantėse, pievose. Neatsėjant išsilaiko apie 10 metų. Šieno derlius ki 60 cnt/ha.
Mustenių lobis
„Mustenių lobis“ – lobis, rastas 1981 m. Musteniuose (dab. Elektrėnų savivaldybės teritorija) automobilio provėžoje kasant pamatus ambulatorijai.
Lobis
Trakų istorijos muziejus už 1000 rublių įsigijo 3380 monetų. Lobį sudaro XVI a. pabaigoje – XVII a. pabaigoje 88 Lietuvos Didžiosios Kunigaikštystės, 132 Lenkijos, 1633 Rygos, 1397 Švedijos valdomos Livonijos bei dalies Lenkijos, 103 Prūsijos kunigaikštystės, taip pat 1 Danijos, 3 Ispanijos Nyderlandų, 1 Jungtinių Nyderlandų provincijų, 6 Rusijos, 1 Šv. Romos imperijos, 4 Škotijos, 1 Ciešyno monetos.
8 monetos falsifikatai: Rygos 2 Gustavo Adolfo ir 5 Kristinos šilingai, 1 Elbingo Gustavo Adolfo šilingas. Vertingiausia lobio dalis – 6 Rusijos caro Aleksejaus Michailovičiaus (1645–1676 m.) kontrasignuotos jefimkos. Jos padarytos iš šių Vakarų Europos monetų: 1611 m. Hamburgo Ferdinando II talerio, Elzaso Leopoldo talerio, be datos; 1633 m. Ispanijos Nyderlandų Brabanto Pilypo IV patagono, 1641 m. Braunšveigo–Lūneburgo Augusto talerio, Ispanijos Nyderlandų Cvoflės Ferdinando III guldeno; 1654 m. Jungtinių Nyderlandų provincijų Gelderno liūto talerio.,
Manoma, kad lobis užkastas XVII a. antroje pusėje (vėlyviausia moneta – Karolio XI Livonijos šilingas – nukaldinta 1662 m.) tikriausiai per Abiejų Tautų Respublikos ir Rusijos 1654–1667 m. karą. Lobis saugomas Trakų istorijos muziejuje.
Pinigų politika
Pinigų politika, monetarinė politika - valstybės vykdoma pinigų leidyba, kurso palaikymo, nacionalinės valiutos politika.
Beveik visada valstybės siekė įvesti savo nacionalinę valiutą. Ją įvedinėjant iš karto pradėdavo vykdyti monetarinę politiką. Su Europos Sąjungos atsiradimu pirmą kartą įvyko toks atvejis, kad iš karto daug valstybių perėjo prie vienos valiutos euro ir bendrai pradėjo vykdyti monetarinę politiką.
Vilniaus apskrities Adomo Mickevičiaus viešoji biblioteka
thumb|right|220px|Adomo Mickevičiaus viešoji biblioteka
1955 m. minint 100-ąsias romantizmo epochos poeto Adomo Mickevičiaus mirties metines bibliotekai suteiktas jo vardas. Nuo tada bibliotekos veikla susieta su šio poeto asmenybės, kūrybos ir gyvenimo atminimu, jo įamžinimu ir skleidimu. Mickevičianos kolekcijoje yra daugiau kaip 1000 leidinių lenkų, lietuvių, rusų, prancūzų ir vokiečių kalbomis. Didžioji dalis leidinių – tai poeto kūryba. Fonde taip pat kaupiama literatūra apie A. Mickevičių: memuarai, biografijos, kritinė literatūra apie jo kūrybą. Bibliotekoje renkama ir meno kūrinių, susijusių su Adomu Mickevičiumi, kolekcija. Tai tapybos, grafikos, skulptūros darbai.
Biblioteka yra 5-ių Alytaus apskrities ir 8-ių Vilniaus apskrities savivaldybių viešųjų bibliotekų metodikos centras, teikia profesinę pagalbą (konsultavimas, mokymai, tyrimai ir analizės), bendradarbiauja su Vilniaus regiono bibliotekomis ir jų filialais, dalijantis informacijos ištekliais, organizuojant ir įgyvendinant bendrus projektus bei renginius. Biblioteka teikia informacijos ir kultūros paslaugas Vilniaus miesto ir Vilniaus regiono (Alytaus ir Vilniaus apskričių) gyventojams. Biblioteka turi sukaupusi didelę ir vertingą kolekciją apie Vilniaus regiono vietoves ir žmones. Nuo 2008 m. bendradarbiaudama kartu su kitomis Vilniaus apskrities bibliotekomis kuria išskirtinę kraštotyrinės informacijos interneto svetainę „Vilnijos vartai“ (www.vilnijosvartai.lt), nuo 2016 m. pradėjo veikti identiška svetainė „Dainavos kraštas“ (www.dainavoskrastas.lt) skirta informacijos apie Alytaus apskritį sklaidai.
Nuo 2006 metų vyksta dalies (47 % viso patalpų ploto) bibliotekos pastatų ir patalpų rekonstravimo darbai, kuriuos planuojama pabaigti 2019 m. vasario 28 d.
Istorija
1950 m. rudenį įsteigta Vilniaus sritinė biblioteka. Ji laikinai prisiglaudė 20 m² patalpoje tuometinio Vilniaus srities kultūros - švietimo įstaigų komiteto Tarybos patalpose (dabar Rašytojų g. 4). 1951 m. gegužės mėn. biblioteka persikėlė į tuometinės Vilniaus miesto 2-osios bibliotekos patalpas (Trakų g. 10), kur yra iki dabar.
1953 m. biblioteka reorganizuota į Vilniaus viešąją biblioteką. 1955 m. minint Adomo Mickevičiaus 100-ąsias mirties metines, bibliotekai suteiktas šio poeto vardas.
1964 m. gruodžio mėn. įsteigtas Vaikų literatūros skyrius, ilgą laiką veikęs Antakalnio g. 116. 1977 m. Vaikų literatūros skyrius įsikūrė greta esančiame pastate Trakų g. 12.
1991 m. gegužės mėn. BUDIMEX (Lenkijos restauravimo firma) baigė bibliotekos pastato rekonstrukciją. Keli bibliotekos skyriai persikėlė į rekonstruotas patalpas.
1992 m. Iš esmės pertvarkyta bibliotekos organizacinė struktūra, panaikinti ir/ar sujungti kai kurie bibliotekos skyriai; kiek pakeista 1994 bei 1995 metais, ši struktūra išliko ir iki šių dienų.
1995 m. rugsėjo 1 d., įgyvendinant Lietuvos Respublikos bibliotekų įstatymą, biblioteka pavadinta Vilniaus apskrities Adomo Mickevičiaus viešąja biblioteka.
1998 m. spalio 1 d. Iškilmingai atidaryta Informacinė skaitykla. Čia įrengtos 5 kompiuterizuotos darbo vietos skaitytojams, suteikiama galimybė už atitinkamą mokestį naudotis internetu. 2 kompiuterizuotos darbo vietos įrengtos ir Vaikų literatūros skyriuje.
1998 m. Pasirašyta bendradarbiavimo sutartis su LNB dėl bibliotekos dalyvavimo kuriant Lietuvos integralios bibliotekų informacijos sistemos (LIBIS) suvestinį katalogą.
1999 m. spalio 22 d. Atidaryta reprezentacinė bibliotekos salė Bendrojoje skaitykloje. Salė restauruota Lietuvos ir Austrijos lėšomis.
2000 m. lapkričio 10 d. Austrų literatūros skaityklos patalpose iškilmingai atidaryta Šveicarų literatūros skaitykla.
2000 m. lapkričio mėn. Išleistas leidinys „Vilniaus apskrities Adomo Mickevičiaus viešajai bibliotekai 50“.
2000 m. gruodžio 24 d. Iškilmingas bibliotekos 50-mečio minėjimas.
Nuo 2002 m. bibliotekoje kuriamas kompiuterinis katalogas (nuo 2004 m. juo gali naudotis visi lankytojai).
2002 m. gruodžio mėn. Bibliotekos administracija ir Metodikos skyrius persikėlė į naujai rekonstruotas patalpas.
2003 m. balandžio 25 d. Aktyviai dalyvauta pirmoje viešoje Lietuvos bibliotekininkų akcijoje prie Seimo rūmų. Akcijos organizatoriai – Lietuvos bibliotekininkų draugija (pirmininkas - bibliotekos direktorius P. Zurlys). Pagrindinis akcijos siekis – padidinti bibliotekininkų atlyginimus.
2004 m. kovo mėn. Priimtas Bibliotekų įstatymo papildymas, kuriame nurodoma, kad Lietuvos viešosios bibliotekos iš Kultūros ministerijos pereina atitinkamos apskrities priklausomybėn.
2004 m. lapkričio 17 d. Dalyvavimas visuotinėje Lietuvos bibliotekų protesto akcijoje dėl lėšų trūkumo fondams komplektuoti – „tylioji žvakučių“ akcija. Šalies bibliotekose penkioms minutėms buvo užgesinta šviesa ir uždegtos žvakutės bibliotekos skaityklose.
2005 m. rugpūčio 23 d. Išleistas LR Kultūros ministro įsakymas dėl apskričių viešųjų bibliotekų steigėjo funkcijų iš Kultūros ministerijos perdavimo apskričių viršininkams.
2006 m. balandžio mėn. Pradėti bibliotekos pastatų rekonstrukcijos projektavimo darbai.
2007 m. sausio mėn. Keičiasi Bibliotekos steigėjas. Nuo šių metų Bibliotekos steigėjas – Vilniaus apskrities viršininkas.
2007 m. rugpjūčio mėn. Pradėti bibliotekos pastatų rekonstrukcijos darbai.
2010 m. Keičiasi Bibliotekos savininkas. Nuo liepos 1 d. Bibliotekos savininkas yra Lietuvos Respublikos kultūros ministerija.
2012 m. vasario 1 d. visuomenei duris atvėrė naujas bibliotekos padalinys – Vilniaus žydų viešoji biblioteka. Įdiegta nauja bibliotekos organizacinė struktūra.
2015 m. vasario 9 d. Vaikų biblioteka sugrįžo į rekonstruotas patalpas.
Mickevičiana
1955 metais minint poeto Adomo Mickevičiaus mirties 100-ąsias metines, Vilniaus apskrities viešajai bibliotekai suteiktas Adomo Mickevičiaus vardas. Nuo tada bibliotekos veikla susieta su šio poeto asmenybės ir kūrybos įamžinimu bei sklaida. Bibliotekoje pradėtas formuoti Mickevičianos fondas, meno leidinių kolekcija. A. Mickevičius pristatomas tradicinėse ir virtualiose parodose, kuriose stengiamasi atskleisti A. Mickevičiaus kūrybos ir asmenybės bruožus, analizuoti atskirus poeto gyvenimo etapus. 2015 m. visos parengtos parodos perkeltos į virtualią galeriją. Čia taip pat galima rasti A. Mickevičiaus biografiją ir Mickevičianos fondo tyrimo pristatymą.
Kraštotyra
Kraštotyra – tai išsamus ar teminis krašto tyrimas. Svarbiausia bibliotekos kraštotyros darbo misija – suteikti išsamią informaciją apie savo kraštą – vietoves ir su jomis susijusius žmones. Bibliotekos kraštotyros darbui svarbu įvairių formų išteklių, susijusių su kraštu, kaupimas ir saugojimas, publikuotos informacijos paieška, jos aprašymas ir sklaida.
Bibliotekoje teikiama kraštotyros pobūdžio informacija, rengiami analizinės bibliografijos įrašai bibliotekos el. katalogui (2016 m. duomenimis jų yra apie 20 tūkst.), organizuojamos parodos, yra interaktyvus stendas apie Vilnių, leidžiami kraštotyros leidiniai, bibliografijos, vyksta kraštotyriniai kultūros renginiai, viktorinos, konkursai. Vilniaus apskrities Adomo Mickevičiaus viešoji biblioteka yra Alytaus ir Vilniaus apskričių savivaldybių viešųjų bibliotekų kraštotyros veiklos centras. Čia teikiama metodinė pagalba bibliotekų darbuotojams, organizuojamas bendras darbas.
Vilnijos vartai
Svetainė „Vilnijos vartai“ (www.vilnijosvartai.lt) skirta Vilniaus apskrities bibliotekų kraštotyros informacijos sklaidai internete. Jos tikslas – atskleisti visuomenei, nutolusiam vartotojui (lietuviams užsienyje, moksleiviams, visiems besidomintiems Vilnija) vienoje vietoje sutelktą, susistemintą, atrinktą, išliekamąją vertę turinčią ir bibliografiniais sąrašais paremtą informaciją apie Vilniaus apskritį – dramatiškos istorijos, turtingos materialinės ir dvasinės kultūros, savitų tradicijų kraštą. Nors internete gausu įvairios informacijos apie vietinį kultūrinį paveldą, bet ji ne visada patikima, nes dažnai neparemta šaltiniais. Kraštotyros informacijos poreikis tikrai yra: žmonės domisi įvairių Vilnijos vietovių istorija, asmenų –  giminių ir šeimų –  kultūriniu palikimu, nuopelnais ir atminimo įamžinimu.
Leidinys
Knyga „Pasižvalgymai po Vilnių: Miesto mikrorajonai“ yra kraštotyros leidinys. Nors apie Vilnių daug rašyta, tačiau iki šiol trūko leidinio, kuriame būtų rašoma apie visas  sostinės seniūnijas, mikrorajonus, mažesnes miesto vietoves. Leidinys sudarytas pagal seniūnijų pavadinimų abėcėlę. Knygoje galima paskaityti apie 56 Vilniaus miestui priklausančias gyvenamąsias vietoves. Apžvelgiama miesto dalių vietovardžių kilmė, istorija, architektūra, lankytini objektai. „Pasižvalgymai po Vilnių“ – tai Vilniaus bibliotekininkų, dirbančių kraštotyros darbą, pildančių kraštotyros duomenų bazę „Vilnijos vartai“, ilgamečio darbo rezultatas. Knygos rengėjams teko išsamiai išstudijuoti publikacijas apie Vilnių ir jų pagrindu buvo parengtas šis leidinys. Dažniausiai remiamasi žymių specialistų parašytais straipsniais ir knygomis, remiamasi nauja publikuota tyrimų medžiaga, apžvelgiami vertingiausi leidiniai. Leidinys yra gausiai iliustruotas. Knygą parengė Vilniaus apskrities Adomo Mickevičiaus viešosios bibliotekos bibliografai. Tai knyga, padėsianti labiau pažinti Vilnių ir surasti knygas, kurias verta perskaityti. Leidinys skiriamas moksleiviams ir plačiajai visuomenei.
Medžiaga, sudėta į šią knygą, panaudota ir kuriant bibliotekoje esantį interaktyvų stendą – parodą bei stalo žaidimą tuo pačiu pavadinimu.
Stalo žaidimas
alt=Stalo žaidimas „Pasižvalgymai po Vilnių“. Sukurtas 2016 m. Autorės: Vaikų bibliotekos darbuotojos Justina Juciūtė ir Giedrė Narbutaitė. „Bibliotekos pažangai 2“ projekto „#MŪSŲKRAŠTAS“ dalis.|miniatiūra|Stalo žaidimas „Pasižvalgymai po Vilnių“ Šio žaidimo esmė – paaiškinti kortelėje užrašytą žodį, susijusį su Vilniumi taip, kad komandos narys jį kuo greičiau atspėtų, bet nenaudoti paties aiškinamojo žodžio ir jo šaknies. Laimi ta komanda, kuri greičiausiai atspėja kuo daugiau žodžių ir pasiekia finišą.
Interaktyvi paroda
KInteraktyvioje parodoje galėsite palyginti XIX a. vidurio Vilnių su tuo, kaip jis atrodo šiandien, bei sužinoti, kaip bėgant šimtmečiams keitėsi sostinė. Interaktyvios parodos pagrindu pasirinktas 1840-ųjų metų žemėlapis ir jame sužymėti to meto žymūs objektai. Interaktyvioje parodoje daugiausia dėmesio skiriama senosioms vietovėms, kurios egzistavo jau XIX a. viduryje, kuomet Vilnius buvo ne toks ir didelis. Čia daug informacijos galite rasti apie Senamiestį, Naujamiestį, Antakalnį, Žvėryną bei kitas nuo seno egzistavusias vietoves. Vietovių ir žymių objektų aprašymus papildo įvairių laikmečių ikonografija – senieji Vilniaus vaizdai, XX a. vidurio ir vėlesnių laikų nuotraukos.
Visi interaktyvios parodos tekstai įgarsinti, todėl į pažintinę ekskursiją po Vilnių galės leistis ir aklieji bei silpnaregiai.
Skaitymo festivalis
alt=Skaitymo festivalis vyksta bibliotekoje kiekvienais metais. Pirmasis skaitymo festivalis įvyko 2015 m.|miniatiūra|Skaitymo festivalis (2016 m.) Skaitymo festivalis – tai renginys, kviečiantis į skaitymą pažvelgti šiek tiek kitaip – per bendravimą, žaidimą, kūrybą, pažinimą, teatrą, muziką, netikėtus potyrius. Į šį spalvingą festivalį lankytojus kvietėme jau dvejus metus, 2015 ir 2016 metais vykęs festivalis sulaukė daugybės dalyvių, kurie galėjo apsilankyti įvairiuose renginiuose ir užsiėmimuose.
Literatūrinė vaistinė
Užsukę į Literatūrinę vaistinę išsinešite puikią nuotaiką ir bibliotekininko-vaistininko receptą nemokamiems vaistams-knygoms. Literatūrinė vaistinė jau yra aplankiusi ne vieną biblioteką, knygų mugę, festivalį ar miesto šventę. Kartu su Literatūrine vaistine keliauja ir bibliotekos sukurtas unikalus stalo žaidimas apie Vilnių, internetinis žaidimas „Knygų lobis“, įvairūs edukaciniai užsiėmimai. Jūs taip pat galite mus pasikviesti į savo organizuojamą renginį.
Vaikų biblioteka
alt=Mažiausiems vaikams skirta erdvė Vaikų bibliotekoje - Vaikystės pieva. Knygų lentynos pritaikytos mažiausiems bibliotekos skaitytojams, įrengta poilsio erdvė vaikams ir jų tėveliams. |miniatiūra|Vaikystės pieva Vaikų bibliotekoje Vaikų biblioteka yra Vilniaus apskrities Adomo Mickevičiaus viešosios bibliotekos dalis, įsikūrusi Trakų g. 10. Vaikų biblioteka įrengta kaip Žinių sodas ir pritaikyta skirtingo amžiaus vaikams bei jaunimui. Šiuo metu čia sukaupta apie 50 tūkstančių leidinių. Kiekvieną dieną Vaikų bibliotekoje apsilanko apie 230 skaitytojų. Vieni užeina pasiimti naujausių knygų, kiti atskuba prasitęsti turimų, o naujus skaitytojus privilioja iš Trakų gatvės, didžiausiame lange, dailininko Leonardo Gutausko esantis kūrinys – „Medis“, jaukūs minkštasuoliai ir knygų labirintai. Per metus Vaikų bibliotekoje apsilanko daugiau nei 5300 skaitytojų. Vaikų bibliotekos skaitytojai skaito daug ir aktyviai. Per metus yra perskaitoma net apie 57 tūkst. knygų ir žurnalų. Vaikai ir jaunimas gali dalyvauti nuolat rengiamuose edukaciniuose užsiėmimuose, kūrybinėse dirbtuvėse ir ekskursijose.
Austrų literatūros skaitykla
Austrų literatūros skaitykloje rasite informaciją apie Austriją, Šveicariją, Lichtenšteino kunigaikštystę. Tai vienintelė Lietuvoje Austrijos leidinių kolekcija, kurią sudaro apie 8 tūkst. egz., itin kruopščiai ir patikimai atrinkta bei teikianti unikalią galimybę perprasti šios šalies istoriją, dabartį, modernumą, jos aristokratiškąją kultūros ir literatūros esmę. Nuolat atnaujinama kolekcija  yra geras pagalbininkas tobulinant vokiečių kalbos įgūdžius, rašant referatus, kursinius, bakalauro ar magistro darbus.Skaitykloje rasite ir Informacijos apie Šveicariją - daugiau nei 1 tūkst. egz. vertingų leidinių vokiečių, italų ir prancūzų kalbomis. Lichtenšteino kunigaikštystė savo reprezentacinėje lentynoje pristato knygas apie šalies istoriją, politiką, ekonomiką, kultūrą bei papročius.
Vilniaus žydų viešoji biblioteka
Vilniaus žydų viešosios bibliotekos misija yra propaguojant žydų literatūrą ir skaitymo kultūrą, skatinant įvairių Vilniaus bendruomenių tarpkultūrinį bendradarbiavimą, plėtojant bibliotekos paslaugas, išsaugoti šalies istorinę atmintį bei užtikrinti žydų kultūros Lietuvoje tęstinumą. Bibliotekos veikla grindžiama demokratinėmis vertybėmis, garantuojančiomis visiems visuomenės nariams lygias prieigos prie įvairiausios informacijos sąlygas.
Pagrindinis bibliotekos tikslas užtikrinti visuomenei atvirą ir patogią prieigą prie žydų autorių kūrybos ir literatūros apie aktualią ir istorinę žydų kultūrą. Biblioteka, vykdydama pagrindines savo funkcijas, taip pat siekia atskleisti žydų kultūros įnašą Lietuvos kultūrinėje, akademinėje ir socialinėje pažangoje.
Įgyvendindama šiuos tikslus biblioteka ne tik tęsia pirmosios žydų viešosios bibliotekos tradiciją, kaupdama vertingiausius žydų istoriją, meną, religiją ir mokslą atspindinčias knygas, bet ir skatina kultūrinę įvairovę ir kultūrinį dialogą tarp miesto bendruomenių, bibliotekos erdves naudodama parodoms, knygų pristatymams, konferencijoms, diskusijoms, paskaitoms bei kitiems edukaciniams ir kultūriniams renginiams organizuoti.
Biblioteka, organizacinėje veikloje aktyviai bendradarbiaudama su plačiosios visuomenės nariais, pilietiniais bei kultūriniais aktyvistais, kitomis valstybinėmis įstaigomis, taip pat nevyriausybinėmis organizacijomis, vadovaujasi skaidrumo ir kooperacijos principais, tad yra atvira įvairiems kolektyvinės kultūrinės veiklos pasiūlymams.
Šanchajaus kolekcija
Bibliotekoje esanti Šanchajaus bibliotekos (Kinijos Liaudies Respublika) dovanotų knygų kolekcija (daugiau kaip 800 leidinių) – tai Jūsų galimybė sužinoti daugiau apie Kinijos istoriją, tradicijas, kalbą, religiją, kultūrą. Šioje kolekcijoje rasite leidinių anglų, rusų bei kinų kalbomis.
Mūsų partnerė Šanchajaus biblioteka taip pat suteikia Jums laisvą prieigą prie didelės elektroninių knygų kolekcijos. Nemokamai galite skaityti gamtos mokslų, kultūros, meno, edukacijos, istorijos, geografijos ir kitų mokslo šakų knygas anglų, prancūzų, vokiečių, kinų, arabų, rusų ir kitomis kalbomis. Knygas galite rinktis iš daugiau nei 1200 pavadinimų.
Jonas Adomavičius
Jonas Adomavičius (g. 1960 m. kovo 18 d.) – ekonomistas, Lietuvos ir Šiaulių miesto politinis bei visuomenės veikėjas.
Biografija
1978 m. baigė Telšių 3-ąją vidurinę mokyklą, 1983 m. – Kauno politechnikos instituto Inžinerinės ekonomikos fakultetą, inžinierius ekonomistas.
1983–1987 m. Šiaulių staklių gamyklos ekonomistas, 1987–1991 m. AB „Šiaulių stumbras“ planavimo ir gamybos skyriaus viršininkas, 1991–1994 m. Šiaulių odos gamyklos direktorius, 1994–2003 m. AB „Šiaulių stumbras“ generalinis direktorius, 2003–2006 m. generalinio direktoriaus patarėjas.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Šiaulių skyriaus narys.
1995–1997 m., 1997–2000 m. (LDDP sąraše), 2003 m. bei 2004–2007 m. (LSDP sąraše) Šiaulių miesto savivaldybės tarybos narys, Strateginės plėtros tarybos narys.
Šiaulių Rotary klubo narys, 2001 m. klubo prezidentas.
Ąžuolynas (Kaunas)
miniatiūra|2016 m.
Ąžuolynas – Kauno miesto teritorija ir parkas, poilsio vieta Žaliakalnyje. Didžiausias Europoje ąžuolynas (~770 ąžuolų) miesto teritorijoje.
Geografija
thumb|200px|left|Parkas rudenį
Ąžuolyną sudaro: Parodos kalno, Vytauto parko, Dainų slėnio, Adomo Mickevičiaus slėnio, Lietuvos Zoologijos sodo, S. Dariaus ir S. Girėno sporto centro, KTU, televizijos retransliacijos centro įrenginių teritorijos ir Žaliakalnio bei Aukštųjų Šančių žalieji plotai.
Iš šiaurės į pietus per parką eina pagrindinė alėja. Antraeiliai takai daugiausia vingiuoti, sudaro įvairaus dydžio žiedinius maršrutus pasivaikščiojimui ir poilsiui.
Istorija
thumb|200px|Kauno apskrities viešoji biblioteka
Kauno Ąžuolyno parkas – tai Nemuno ir Neries santakoje anksčiau augusių ąžuolynų likučiai. Kauno ąžuolynai kažkada jungėsi su Karmėlavos, Rumšiškių ir Kaišiadorių giriomis. XIV–XVI a. ąžuolai buvo intensyviai kertami. Mediena naudota tiltams, namams, pilims, laivams statyti. Vėliau prasidėję ilgi karai su švedais ir juos lydėję bado bei maro laikotarpiai kiek sustabdė girių kirtimą. XVIII a. dvarininkai Godlevskiai pardavė kirtimui ąžuolyną tarp Kauno ir Garliavos. Kazimiero Baršausko (anksčiau Tunelio) gatvė dar XIX a. tapo Aukštųjų Šančių ąžuolyno riba.
Nuo 1922 m. pietvakarinėje Ąžuolyno dalyje pradedamos rengti žemės ūkio ir pramonės parodos, sklypai pardavinėjami gyvenamųjų namų statybai. 1926 m. pradėjo veikti Kauno radijo stotis, 1930 m. įsikūrė miesto sodininkystė. 1935–1936 m. natūralios griovos vietoje įrengti Kauko laiptai (archit. Stasys Kudokas). 1938 m. dalis Girstupio slėnio atiduota Kauno zoologijos sodui, įrengta estrada dainų šventėms ir kitiems renginiams. Vykdomos statybos Parodų kalne, pastatytas sporto halės ir futbolo stadiono kompleksas, Lietuvos kūno kultūros akademija. miniatiūra|left|"Stumbro" skulptūra ąžuolyne. „Radio rajonas“ tarpukariu buvo laikomas prestižiniu. Čia gyveno poetai Vincas Mykolaitis-Putinas, Salomėja Nėris, kunigas ir poetas Antanas Šmulkštys-Paparonis, aktorė Unė Babickaitė, dirigentas Nikodemas Martinonis, architektas Stasys Kudokas, profesoriai Petras Avižonis, Jonas Gudaitis-Vabalas, Juozas Tonkūnas, diplomatas Petras Klimas, Krašto apsaugos ministras Juozas Papečkys, Susisiekimo ministras Juozas Jankevičius, karininkai Pranas Lesauskis, Oskaras Urbonas ir Vytautas Engleris. Namus projektavo žinomi architektai Bronius Elsbergas, Edmundas Alfonsas Frykas, Stasys Kudokas, Vytautas Landsbergis-Žemkalnis ir kt.
2004 m. pastatytas „Ąžuolyno“ sporto centro kompleksas (archit. V. Adomavičius, V. Vyšniauskienė, D. Čiuta).
Teritorijoje yra keli Kauno tvirtovės objektai: UAB „Kauno vandenys“ sklype išlikę tarpinio parako sandėlio fragmentai (1887 m.), Vytauto kalno šlaite – įtvirtinta betoninė komendanto slėptuvė (apie 1905 m.), Perkūno alėjos pradžioje – mūrinis automobilių garažas (1913 m.), įtvirtinta radijo stotis (1913–1915 m., tarpukariu pritaikyta Kauno radiofonui).